Rapport fra Quest back undersøkelsen

Undersøkelsen ble sendt ut til 398 vitenskapelig ansatte. 130 sendte inn sin besvarelse, hvilket gir en svarprosent på 32,7%

Fordeling av respondenter på stilling

62,1% av de som svarte har førstestillinger (professor/førsteamanuensis). Stipendiater utgjør 17,8%

Hvor mange av de som har svart har lederstilling/lederfunksjon ved DMF?

· 25,8% har svart ”ja” på dette spørsmålet. 69,5% ”nei”, 4,7% ”vet ikke”

Tilsetningssted

- 85,1% av de som har svart tilhører ISM, IMB eller IKM. 
Hvilket helhetsinntrykk har respondentene av de administrative tjenestene fordelt på nivå (institutt, fakultet, sentraladministrasjon) innen forskningsadministrasjon, studieadministrasjon, formidling, økonomi/regnskap ,innkjøp, personal og HMS? 

· Flertallet av respondentene har et ”bra” helhetsinntrykk av administrative tjenester på instituttnivå innen personal, økonomi/regnskap, HMS og studieadministrasjon. De har et ”middels” helhetsinntrykk av forskningsadministrasjon, innkjøp og formidling.

· Flertallet av respondentene har et ”bra” helhetsinntrykk av administrative tjenester på fakultetsnivå innen økonomi/regnskap og HMS. De har et ”middels” helhetsinntrykk innen studieadministrasjon, forskningsadministrasjon, personal, formidling og innkjøp.

· Flertallet av respondentene svarer at de ikke har benyttet administrative tjenester ved sentraladministrasjonen. De som har benyttet tjenestene her et ”bra” helhetsinntrykk av administrative tjenester ved sentraladministrasjonen innen formidling, personal, HMS, økonomi/regnskap. Like mange svarer ”middels” som ”bra” for studieadministrasjonen. De fleste svarer ”middels” innen kategoriene forskningsadministrasjon og innkjøp.

· Flere svarer at de har et ”svært bra ” helhetsinntrykk av tjenestene på instituttnivå enn på fakultetsnivå eller sentralnivå  

Får de vitenskapelige ansatte tilstrekkelig hjelp fra de administrative tjenestene som helhet innen de ulike områdene?

- Et svært overveiende flertall svarer at de får tilstrekkelig hjelp fra de administrative tjenestene. Over 70% svarer ”ja” innen HMS, økonomi/regnskap, formidling, innkjøp og personal. 34% svarer at de ikke får tilstrekkelig hjelp fra de studieadministrative tjenestene og 45% svarer at de ikke får tilstrekkelig hjelp innen de forskningsadministrative tjenestene. 

Saksbehandlingstid ved fakultetet

· Flertallet har ikke benyttet tjenestene innen formidling, innkjøp, og HMS. Respondentene svarer hovedsakelig saksbehandlingstiden som ”middels” innen alle tjenester. Innen forskningsadministrasjon oppfatter 20, 5 % at saksbehandlingstiden er ”lang” og 21,3% at den er ”svært lang”. Innen personal oppfatter 20,8% saksbehandlingstiden som ”svært lang”. Studieadministrasjon og HMS er de tjenestene hvor flest respondenter oppfatter saksbehandlingstiden som ”kort”.

Vurdering av kompetansen ved fakultetet

· Flertallet har ikke benyttet tjenestene innen formidling, innkjøp og HMS. Kompetansen vurderes i stor grad som ”god” for økonomi/regnskap, studieadministrasjon, HMS og personal. En overvekt har svart ”middels” innen forskningsadministrasjon, formidling og innkjøp.

Tilgjengeligheten til administrativ støtte ved fakultetet

· Flertallet svarer at de ikke har benyttet tjenestene innen formidling, innkjøp og HMS. Tilgjengeligheten beskrives som ”god” for studieadministrasjon og HMS. 34,1% beskriver tilgjengeligheten som ”god” innen økonomi/regnskap, 35,8% beskriver den som ”middels”. Også for de øvrige tjenestene beskrives tilgjengeligheten i overveiende grad som ”middels”.  

Hvordan fungerer samarbeidet med instituttadministrasjon, fakultetsadministrasjon og sentraladministrasjon?

· Respondentene gir uttrykk for at de samarbeider ”godt” med instituttadministrasjonen innen tjenester for forskningsadministrasjon, studieadministrasjon, økonomi/regnskap, personal og HMS. ”Middels” innen formidling og innkjøp. 

· Respondentene gir uttrykk for at de samarbeider ”godt” med fakultetsadministrasjonen innen studieadministrative tjenester, økonomi/regnskap og HMS. ”Middels” innen forskningsadministrasjon, formidling, innkjøp og personal

· Respondentene har i overveiende grad ikke nyttet seg av sentraladministrasjonens tjenester. De som har besvart har i overveiende grad et ”middels” samarbeid innen alle tjenestekategorier.

Hvor ofte er de i kontakt med administrasjonen ved …

Avdeling/ seksjon: 

· 46,3% er i daglig kontakt med administrasjonen ved egen seksjon. 88,4% hver måned eller oftere. 5% hvert semester, 6,6% har aldri vært i kontakt med administrasjonen ved avdeling eller seksjon.

Instituttet:

· 9,6% er i daglig kontakt med instituttets administrasjon, 35,2% ukentlig. 75,2% hver måned eller oftere. 24,8% hvert semester eller sjeldnere. 2,4% aldri.

Fakultetet:

· 46,8% er i kontakt med administrasjonen hvert semester. 13,5% aldri. 2,4% har daglig kontakt, 12,7% ukentlig.

Universitetet sentralt:

· 40,7% har aldri vært i kontakt med sentraladministrasjonen. Totalt 89,5% hvert semester eller sjeldnere. Ingen har svart at de har daglig kontakt med administrasjonen sentralt.

 Forskning:

Har sendt søknad om finansiering av forskningsaktivitet?

- 45,2% av de som deltar i undersøkelsen har sendt søknad om finansiering av forskningsaktivitet i 2006. 52,4% svarte nei på dette spørsmålet. 
Antall søknader

- Av totalt 99 søknader er 42 i størrelsesorden NOK 50 000 - 499 000. 6 søknader var på NOK 3 000 000 eller mer.

Søknader helt eller delvis bevilget

- Det ble tildelt flere bevilgninger (105) enn søknader blant denne svargruppen. 43 i størrelsesorden 50 000 – 499 000. 10 bevilgninger på 3 000 000 eller mer.   

Hvilken betydning har innsats fra ulike enheter hatt i søknadsprosessen/e?

- Innsatsen til avdelingene og seksjonene tilskrives ”stor” eller ”uvurderlig” betydning blant over halvparten av de som svarte. På høyere nivå har det liten eller ingen betydning. Over 60% svarer at fakultetet eller sentraladministrasjon ikke har hatt noen betydning. 7% mener fakultetets innsats har hatt ”stor” betydning. 

Saksbehandlingstid i forhold til opptak på PhD

· 25% har svart ”vet ikke” da de ble bedt om å vurdere saksbehandlingstiden på PhD. Ikke medregnet de som har svart ”vet ikke”, har 34% svart ”middels”. 32% vurderer den som ”svært lang”, 26% som ”lang”. Av 124 totale svar har 5 vurdert saksbehandlingstiden som ”kort”. 1 vurderer den som ”svært kort”.

Studieadministrasjonen:

Hvordan vurderes tjenesten innen…
· Eksamensavvikling svarer hele 44,8% at tjenestene er ”gode”. Tjenestene for evaluering vurderes også som ”gode”

· Timeplanlegging vurderes overveiende som ”middels” (36,8%) og ”gode” (30,4%)

· Oppfølging av studieprogresjon, og behandling av individuelle studiesaker vurderes som ”middels”

Hvor ofte er de i kontakt med studiekonsulenten?

- Få er i daglig kontakt med studiekonsulent. 21,6% har ukentlig kontakt. 37,6% hvert semester og 17,6% aldri, like mange har månedlig kontakt med studiekonsulenten. 
Personal:

Hvor ofte benyttes personaladministrative støttefunksjoner ved ulike nivå?

· Ved avdeling/seksjon oppgir 36,3% at støttefunksjoner benyttes daglig eller ukentlig.

· På instituttnivå benytter 17,7% støttefunksjonene daglig eller ukentlig. 25% benytter dem månedlig og 16,9% er gang i semesteret.

· På fakultetsnivå benytter 13,7% støttefunksjonene daglig eller ukentlig. 58,9% benytter støttefunksjonene en gang i semesteret eller sjeldnere.

· I forhold til sentraladministrasjonen er ikke personaladministrative støttefunksjoner aktuelle for de fleste. 0,8% er benytter funksjonen ukentlig. 38,2% sjeldnere enn en gang i semesteret.

Vurdering av personaladministrative støttefunksjoner

· Med unntak av saksbehandling i tilsettingssaker har flertallet ikke benyttet tjenestene. 

· HMS-arbeidet vurderes noe bedre enn de andre kategoriene.

· I overveiende grad har respondentene vurdert støttefunksjonene som ”middels” innen saksbehandling i tilsettingssaker, sykefraværsoppfølging og oppfølging av annet fravær, personalrådgivning,  HMS, lønnsarbeid og oppfølging av nyansatte.

Innkjøp og økonomi:

Hvor ofte foretas innkjøp?
- Det er varierende grad av hyppighet i forhold til innkjøp. For i underkant av 30% er dette en månedlig syssel. 13,5% ukentlig. I overkant av 40% har svart at de sjeldent eller aldri foretar innkjøp.

Hvilke innkjøpsfunksjoner ivaretar de selv?

· De fleste finner selv det rette produkt, finner pris og fremskaffer rekvisisjon. Svært mange foretar også bestillinger. 21,4% følger opp innkjøpene og 31,6% tar seg av økonomi og budsjettering. 16,3% svarer at de ivaretar kjennskap til regelverket. 

Hvilke innkjøpsadministrative funksjoner bør tilbys ved fakultetets sentrale innkjøpsfunksjon i framtiden?

· Flertallet ønsker at fakultetet skal ivareta kjennskapen til regelverket, økonomi og budsjettering og oppfølging av innkjøp. 49,4% ønsker også at fakultetet foretar bestillinger. Fakultetet bør i mindre grad finne pris og det riktige produkt i følge respondentene. 
· I tillegg vektlegges det i åpne svarkategorier at fakultetet bør sørge for å få til gunstige rabattavtaler og å lette byråkratiet.
Hvordan gjør de seg kjent med informasjon som angår anuum, innkjøpsregler og andre økonomiske temaer?

· I hovedsak gjennom ansatte ved eget institutt, avdeling eller seksjon. Ca 30% benytter Uits hjemmesider og 14% skaffer informasjon gjennom fakultetets ansatte.

Behov for mer informasjon innen økonomi/regnskap

· De fleste etterspør hva de har disponibelt av budsjettbeløp i tillegg til oversikt over hva midlene går til. Rapporter og regler etterspørres av noen.

Har de tilstrekkelig tilgang på teknologiske hjelpemidler innen økonomi?

· 55,4% svarer ”ja”. Bare 7,4% svarer at de ikke har tilstrekkelig tilgang på teknologiske hjelpemidler. 37,4% svarer ”vet ikke” på dette spørsmålet.

· I åpne kategorier etterspørres programvare for bedre innsyn i budsjetter.
Formidling:

Oppdatering på nyheter

· E-post og nyhetsbrev per elektronisk post er sammen med internett de vesnetligste nyhetskildene.

· Over 90% av de som har svart lesere både Medflaket og Tromsøflaket.

· I det øvrige er møter og samtaler med kollegaer den viktigste kilde til oppdatering.

Hvor ofte ønskes nyhetsoppdateringer?

- I overveiende grad fordeler svarene seg på ”månedlige” oppdateringer eller ”ukentlige” oppdateringer. 23,2% svarer at de vil bli oppdatert hver gang det skjer noe spesielt.

Føler de at de får vite nok?

- 34% er ikke fornøyd med nyhetsoppdateringen. 20,4% er ”fornøyd” eller ”svært fornøyd”. 

- De fleste (45,5%) har ingen formening. 

Tiltak for å bli mer aktiv i forhold til formidling av forskning til ”folk flest”

· 33,3% svarer at allmennrettet forskningsformidling må bli meritterende. 

· Ellers framheves kurs og kunnskap om mediehåndtering.

· Flere må tipse media om andres forskning.

Hvilke typer tjenester bør inngå i et Servicetorg?

· Respondentene vektlegger særlig forskning, studietilbud og formidling.

Hvordan oppfattes tidsbruken innen ulike administrative områder?

· Tidsbruken vurderes i overveiende grad som ”liten” og ”svært liten” innen innkjøp, HMS, personal, økonomi/regnskap. 

· Innen formidling vurderes tidsbruken overveiende som ”middels” og ”liten”

· Tidsbruken vurderes overveiende som ”middels” og ”mye” innen studieadministrasjon og forskningsadministrasjon.

· Det er ikke vesentlige forskjeller mellom respondenter i førstestillinger og de andre respondentene i forhold til dette spørsmålet.

Innen hvilke områder ønskes mer administrativ støtte?  

· De fleste svarer ”middels” innen alle kategorier”. Innen studieadministrasjon, forskningsadministrasjon og formidling er ønsket størst.

Hvilke typer tjenester savnes innen ulike områder?

· Innen forskning nevnes blant annet støtte til søknadsskriving, styrking av PhD-programet

· Innen studieadministrasjon nevnes blant annet bedre koordinering og kommunikasjon mellom nivå

· Innen økonomi/regnskap og innkjøp nevnes blant annet systematisk oversikt og hjelp til monitorering av forskningsprosjekter

· Innen personal/HMS nevnes blant annet flytting av ansvar opp i nivå, samlet strategi for rekruttering og mer oppfølging av midlertidig ansatte.

